২৫ সফর

২৫ সফর হলো ইসলামি বর্ষপঞ্জির দ্বিতীয় মাস সফরের পঞ্চবিংশ দিন। এটি হিজরি চান্দ্র পঞ্জিকা অনুসারে বছরের ৫৫তম দিন। এই দিনের পর হিজরি বছর শেষ হতে আরো ২৯৯ বা ৩০০ দিন অবশিষ্ট থাকে। 

 ঘটনাবলি 
 ২৩০ হিজরি –আন্দালুসীয়রা মুহাম্মদ ইবনে রুস্তমের নেতৃত্বে আন্দালুসীয় উপকূলে আক্রমণকারী নরমান নৌবহরের বিরুদ্ধে বিজয় অর্জন করে। সেভিল নগরীর নিকটবর্তী এক যুদ্ধে এই সংঘর্ষ হয়। ওই যুদ্ধে প্রায় এক হাজার নরমান সৈন্য নিহত হয় এবং প্রায় চারশ জন বন্দি করা হয়। এছাড়া তাদের প্রায় ত্রিশটি জাহাজ পুড়িয়ে ধ্বংস করে দেওয়া হয়।
 ১০৭৪ হিজরি– উসমানীয়রা আক্রমণ চালিয়ে অস্ট্রিয়ার নোহজেল দুর্গ অধিকার করে, যার নেতৃত্বে ছিল আহমদ কুপ্রিলি পাসা। দুর্গটির পতনের ফলে ইউরোপে উসমানীয় প্রভাব বৃদ্ধি পায়।
 ১২৫৩ হিজরি –আমির আব্দুল কাদের আল-জাজায়িরি ও ফরাসি সেনাবাহিনীর প্রতিনিধি জেনারেল টমাস রোবের মধ্যে তাফনা চুক্তি স্বাক্ষরিত হয়। এটি সংঘটিত হয় ফরাসি বাহিনীর বিরুদ্ধে আলজেরীয়দের একাধিক বিজয়ের পর। চুক্তিতে উল্লেখ ছিল যে, আমির আবদুল কাদির আফ্রিকায় ফরাসি সাম্রাজ্যের সার্বভৌমত্ব স্বীকার করবেন এবং এর বিনিময়ে ফ্রান্স আলজেরিয়ার প্রায় দুই-তৃতীয়াংশ ভূখণ্ড “আলজেরীয় আমিরাতের” জন্য ছেড়ে দেবে।
 ১৩২৮ হিজরি– মিশরের উসমানীয় রাজনৈতিক নেতা মুহাম্মদ ফিরদ বেক একটি পত্রিকা প্রকাশ করেন, যার নাম ছিল আল-‘ইলম। এর দায়িত্বে ছিলেন ইসমাইল হাফেজ। পত্রিকাটি নিজের শক্তিশালী জাতীয়তাবাদী অবস্থানের কারণে বারবার সরকারি কর্তৃপক্ষের বাধার মুখে পড়ে এবং একাধিকবার সাময়িকভাবে বন্ধ করে দেওয়া হয়। শেষ পর্যন্ত ধারাবাহিক চাপ ও দমনমূলক ব্যবস্থার ফলে দুই বছর পর এটি স্থায়ীভাবে বন্ধ হয়ে যায়।
 ১৩৩৫ হিজরি–ব্রিটিশ সেনারা ফিলিস্তিনের গাজা ভূখণ্ড উসমানীয়দের কাছ থেকে দখল করে। এর আগে তারা সিনাই অঞ্চলে রেললাইন ও জল সরবরাহের পাইপলাইন স্থাপন করেছিল, যা কঠিন আবহাওয়া ও দুর্গম ভূপ্রকৃতির কারণে যাত্রা করা সহজ করতে সাহায্য করেছিল। এর পর তারা গাজায় উসমানীয় সেনাদের দুটি যুদ্ধে হারিয়ে শহর দখল করে।
 ১৩৩৬ হিজরি– প্রথম বিশ্বযুদ্ধে আরব অভিযানের সময় ব্রিটিশ সাম্রাজ্য জেরুজালেম দখল করে। উসমানীয় বাহিনী পরাজিত হয়ে পশ্চাদপদ করায় ব্রিটিশরা শহরে প্রবেশ করতে সক্ষম হয়।
 ১৩৬৪ হিজরি – সিরিয়ার রাষ্ট্রপতি শুকরি আল-কুতলি সৌদি আরবের তাঁর প্রথম সরকারি সফর সম্পন্ন করেন।
 ১৩৭৬ হিজরি – আলজেরিয়ার স্বাধীনতা যুদ্ধের সময় জাতীয় মুক্তি ফ্রন্ট আলজিয়ার্সে অবস্থিত ইউরোপীয় কফি হাউসে তাদের প্রথম বিস্ফোরণ ঘটায়।
 ১৩৮৩ হিজরি –মরক্কোর জাতীয় জনগণশক্তি ইউনিয়ন নামের একটি রাজনৈতিক সংগঠনের বিপুল সংখ্যক সদস্যকে গ্রেপ্তার করা হয়। তাদের বিরুদ্ধে অভিযোগ আনা হয় যে, তারা রাজা দ্বিতীয় হোসেনের বিরুদ্ধে অভ্যুত্থানের চেষ্টা করেছিল।
 ১৩৮৫ হিজরি – শারজাহের শাসক শেখ সাকর বিন সুলতান কাসিমিকে ক্ষমতাচ্যুত করা হয় এবং তার পরিবর্তে শেখ খালেদ বিন মুহাম্মদ কাসিমি শারজাহের শাসক হন।
 ১৪১৬ হিজরি – যুক্তরাজ্য সারায়েভোর অবরুদ্ধ অঞ্চলে ১২০০ সৈন্য পাঠায়। এটি আন্তর্জাতিক পর্যবেক্ষক ও শান্তি রক্ষাকারী তত্ত্বাবধানে সংঘটিত হয়েছিল; কারণ শহরটি তখন কঠিন সামরিক অবরোধের মধ্যে ছিল।
 ১৪২০ হিজরি – জর্ডানের হাশেমি রাজপরিবারের রাজা দ্বিতীয় আব্দুল্লাহর সিংহাসনাভিষেক উপলক্ষে রাজকন্যা রানিয়া আল-আব্দুল্লাহকে হাশেমীয় জর্ডান রাজ্যের রাণী হিসেবে অভিষিক্ত করা হয়।
 ১৪২৩ হিজরি –মিশরীয় বিমানসংস্থার ফ্লাইট নং ৮৪৩ একটি দুর্ঘটনার শিকার হয়। বিমানটি তিউনিসিয়ার কার্থেজ আন্তর্জাতিক বিমানবন্দরে অবতরণের সময় পাহাড়ের সাথে ধাক্কা খায়।
 ১৪৩০ হিজরি – ইসরায়েলের রাষ্ট্রপতি শিমোন পেরেস লিকুদ পার্টির নেতা বেঞ্জামিন নেতানিয়াহুকে নির্বাচনের দশ দিন পর নতুন সরকার গঠন করার দায়িত্ব দেয়।
 ১৪৩৬ হিজরি –ব্রিটিশ সাময়িকী দ্য ইকোনমিস্ট একটি গবেষণায় সফল গণতান্ত্রিক রূপান্তরের উদাহরণ হিসেবে তিউনিসিয়ার নাম উল্লেখ করে।
 ১৪৩৮ হিজরি – ইরানের সেমনন প্রদেশে দুটি ট্রেনের সংঘর্ষ ঘটে, যার ফলে অন্তত ৪৫ জন নিহত এবং ১০৩ জন আহত হন।
 ১৪৪৫ হিজরি–লিবিয়ার উত্তর ও পূর্বাঞ্চলে ড্যানিয়েল ঝড় আঘাত হানে। এতে শতাধিক মানুষের মৃত্যু হয় এবং দেশের অনেক শহর প্লাবিত হয়।
 ১৪৪৭ হিজরি–আফগানিস্তানের হেরাত প্রদেশের জজরা এলাকায় একটি সড়ক দুর্ঘটনায় কমপক্ষে ৭৯ জন নিহত হন।

 জন্ম 
 ১৩৩৩ হিজরি–সায়িদ বাদির, মিশরীয় পরিচালক, লেখক ও অভিনেতা।
 ১৩৩৪ হিজরি – আব্দুল লতিফ ফাতহি, সিরীয় অভিনেতা।
 ১৩৪৩ হিজরি – মুহাম্মদ বিন আজুজ হাকিম, মরোক্কোর ইতিহাসবিদ।
 ১৩৬১ হিজরি –লাইলা তাহের, মিশরীয় অভিনেত্রী।
 ১৩৬৩ হিজরি –মুহাম্মদ বিন নাহবান আল-মিশরি, মক্কায় বসবাসকারী সিরীয় বংশোদ্ভূত ক্বারি।
 ১৩৬৪ হিজরি–
 জাফর মুরতাজা আল-আমিলি, শিয়া ধর্মীয় ব্যক্তিত্ব ও লেবাননী ইতিহাসবিদ।
 ইউসুফ ফৌজি, মিশরীয় অভিনেতা।
 ১৩৭৮ হিজরি– ইয়াসের বার্হামী, মিশরীয় সালাফি দাঈ ও আলেকজান্দ্রিয়া সালাফি দাওয়াহ-কেন্দ্রের সহকারী।
 ১৩৭৯ হিজরি–।মুহাম্মদ বিন নায়েফ বিন আব্দুল আজিজ আল-সৌদ, সৌদি আরবীয় যুবরাজ, উপ-প্রধানমন্ত্রী ও স্বরাষ্ট্রমন্ত্রী।
 ১৩৮৩ হিজরি– সুহা আরাফাত, ফিলিস্তিনি কর্তৃপক্ষের সভাপতি ইয়াসির আরাফাতের স্ত্রী।
 ১৩৮৫ হিজরি– তাগরীদ ফাহমি, মিশরীয় অভিনেত্রী।
 ১৩৮৬ হিজরি– সিমন, মিশরীয় অভিনেত্রী ও গায়িকা।
 ১৩৯১ হিজরি– সাদ মিনা, সিরীয় অভিনেতা।
 ১৩৯৪ হিজরি– ওসাম সাবে, লেবাননী অভিনেতা ও উপস্থাপক।
 ১৪০১ হিজরি– শরীফ রামজি, মিশরের অভিনেতা।

 মৃত্যু 
 ৩৫৬ হিজরি– সাইফুদ্দৌলা আল-হামাদানি, হামাদানি রাজবংশের প্রতিষ্ঠাতা।
 ১১৬৩ হিজরি– মুহাম্মদ বিন আব্দুর রহমান আফালাকি, হাম্বলি ফকিহ ও নাজদের জ্যোতির্বিজ্ঞানী।
 ১১৮৭ হিজরি–আলি বেক আল-কাবির, মামলুক শাসক, যিনি উসমানীয় শাসনামলে কায়রোর শহরপ্রধান হিসেবে দায়িত্ব পালন করেছেন।
 ১৩৪০ হিজরি– আহমদ রেজা খান ব্রেলভী, সুফি পণ্ডিত ও বেরলভী আন্দোলনের প্রতিষ্ঠাতা।
 ১৩৪৬ হিজরি–সাদ জগলুল, মিশরীয় প্রধানমন্ত্রী।
 ১৩৬২ হিজরি– আলি আল-দাকার, সিরীয় সুন্নি পণ্ডিত।
 ১৩৯১ হিজরি– আলাবু বিন আব্বাস মালকি, মসজিদে হারামের ইমাম।
 ১৪২৯ হিজরি– ইয়াসিন ইসমাইল ইয়াসিন, মিশরীয় চলচ্চিত্র পরিচালক।
 ১৪৩৬ হিজরি–মুহাম্মদ বাস্তাবি, মরোক্কীয় অভিনেতা।

 আরো দেখুন 

 সফর
 ১ সফর
 ৩০ সফর

 গ্রন্থপঞ্জি 



















 তথ্যসূত্র 
বিষয়শ্রেণী:হিজরি তারিখ
বিষয়শ্রেণী:সফর

 বহিঃসংযোগ 

 এখানে দেখুন: সফর মাসে যা ঘটেছিল
 আরবি এনস্লাইক্লোপিডিয়া
 ইসলামি এনস্লাইক্লোপিডিয়া
 আরব সেলিব্রেটিদের জীবনী তথ্য
 খেলোয়াড়দের জীবনী তথ্য